สวัสดีค่ะมีเรื่องจะสอบถาม อาการเป็นมาเข้าสัปดาห์ที่3แล้วค่ะอาการ แน่นน่าอก เจ็บและจุกช่วงหน้าอก เวียนหัว เหนื่อยง่ายมากกว่าเดิมเป็นพิเศษ(เดินแปบเดียวก็เหนื่อย) หายใจไม่เต็มอิ่ม ปวดช่วงท้ายทอยถึงไหล่เคยตรวจเป็นเลือดจางและภูมิแพ้ค่ะ
สวัสดีค่ะ อาการแน่นหน้าอก จุกที่หน้าอก หายใจไม่อิ่มนั้น อาจจะเกิดมาจากโรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ โรคกระเพาะอาหารหรือมีแผลในกระเพาะอาหาร กล้ามเนื้อหรือกระดูกอ่อนที่อกอักเสบ หรือสาเหตุที่ค่อนข้างอันตรายเช่นมีปอดติดเชื้อ โรคหัวใจวาย หัวใจเต้นผิดจังหวะ หัวใจขาดเลือด เป็นต้นควรสังเกตอาการตนเองอย่างใกล้ชิด หากเหนื่อยมากขึ้นเรื่อยๆ จนทำกิจวัตรประจำวันไม่ได้ แน่นอกเหมือนมีของหนักมาทับถ่ายดำ คลื่นไส้ กินได้น้อย น้ำหนักลดอย่างรวดเร็ว ควรรีบไปพบแพทย์เบื้องต้นงดการออกแรงหนักทุกชนิด อยู่ในที่ที่อากาศถ่ายเทได้ดีรับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงส่วนเลือดจางและภูมิแพ้ไม่น่าทำให้มีอาการแน่นหน้าอกได้ ควรพบแพทย์เพื่อตรวจหาสาเหตุต่างๆดังที่กล่าวไปค่ะ